વાગળે એસ્ટેટ પોલીસે આપેલી માહિતી પ્રમાણે ફરિયાદી દીપાલીને ડિસેમ્બર ૨૦૧૧માં રોહિત શર્મા નામના યુવકે પોતે ટેલિમાર્કેટર હોવાનું કહી ફોન કર્યો હતો અને તેણે દીપાલીને અમુક પ્રશ્નો પૂછ્યા હતા. દીપાલીએ બધા જ પ્રશ્નોના જવાબ આપ્યા બાદ તેણે દીપાલીને અભિનંદન આપી તે ૧૦.૨૫ લાખ રૂપિયાનો જૅકપૉટ અને કાર જીતી હોવાનું જણાવ્યું હતું. એ સિવાય કારની ચાવી પણ ઍક્ટર શાહરુખ ખાન આવીને તેને આપશે એમ ઉમેર્યું હતું. ત્યાર બાદ ટેલિમાર્કેટરે દીપાલીને તેની દિલ્હીની ઑફિસમાં સિનિયર એક્ઝિક્યુટિવ સાથે વાત કરવા કહ્યું હતું તેમ જ ક્લિયરન્સની રીતે નાની રકમ ભરવા કહ્યું હતું. ત્યારે પાંચ ઇન્સ્ટૉલમેન્ટમાં દીપાલીએ ૧.૦૮ લાખ રૂપિયા ભર્યા હતા અને રકમ મળી ગયા બાદ આરોપીએ મહિલાના કૉલ ઉપાડવાનું નકારતાં મહિલાને પોતાની સાથે છેતરપિંડી થઈ હોવાની જાણ થઈ હતી.